Diari Oficial de la Generalitat Valenciana


Sumari del DOGV 2280, del 02-06-1994 (1994/831609)

ORDRE de 23 de maig de 1994, de la Conselleria d'Economia i Hisenda, per la qual s'estableix el procediment per a La concessió de l'exempció del canon de sanejament a que es refereix l'article 22.3 de la Llei de la Generalitat Valenciana 2/199Z, de 26 de març.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/23/(1)/dof/vci/html**

### Dades del document

Número de DOGV
:   2280

Data del DOGV
:   02-06-1994

Secció del DOGV
:   DISPOSICIONS GENERALS

Número del document
:   1994/831609


Data del document
:   23-05-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 23 de maig de 1994, de la Conselleria d'Economia i Hisenda, per la qual s'estableix el procediment per a la concessió de l'exempció del canon de sanejament a què es refereix l'article 22.3 de la Llei de la Generalitat Valenciana 2/1992, de 26 de març. [94/3602]  
La Llei de la Generalitat Valenciana 2/1992, de 26 de març, de Sanejament d'Aigües Residuals de la Comunitat Valenciana estableix, en l'article 22.3, l'exempció del canon de sanejament pels consums d'aigua d'ús domèstic d'aquells municipis on la suma de la població de dret unida, si s'escau, a la ponderada de concentració estacional, siga inferior a 500 habitants, i autoritza el Govern Valencià a fer-la extensiva, amb caràcter excepcional, a aquells llogarets, pedanies o altres nuclis de població separats, a què es refereix la legislació de règim local, d'idèntiques característiques als municipis esmentats.  
D'altra banda, el Decret 18/1993, de 8 de febrer, del Govern Valencià, pel qual s'aprova el Reglament sobre el Règim Econòmico-Financer i Tributari del Canon de Sanejament, regula aquesta exempció en l'article quart i autoritza la Conselleria d'Economia i Hisenda, en la disposició final primera, per a dictar les disposicions necessàries per al compliment i desplegament del que estableix el decret.  
A conseqüència de tot això, s'estima necessari regular el procediment per a concedir l'exempció del canon de sanejament pels consums d'aigua d'ús domèstic a aquells nuclis de població esmentats com a separats per la legislació de règim local que ho sol·liciten i que hi tinguen dret, per tot això  
ORDENE:  
Article primer  
Podran sol·licitar l'exempció del canon de sanejament prevista en el paràgraf segon de l'article 22, apartat 3, de la Llei de la Generalitat Valenciana 2/1992, de 26 de març, pels consums d'aigua d'ús domèstic, els llogarets, les pedanies o altres nuclis de població separats a què es refereix la legislació de règim local, la població de dret dels quals unida, si s'escau, a la ponderada de concentració estacional, siga inferior a 500 habitants.  
Article segon  
La sol·licitud serà presentada pels representants legals del nucli de població separat o de l'ajuntament d'on depenga, davant la Direcció General de Tributs i Tresoreria de la Conselleria d'Economia i Hisenda, que instruirà l'expedient.  
Article tercer  
La sol·licitud haurà de dur, adjunts, certificats expedits per l'ajuntament d'on depenga el nucli de població separat, que acrediten:  
a) La concurrència en aquest de les condicions establertes en la legislació de règim local per a la seua qualificació com a llogaret, pedania o nucli de població separat, i   
b) Que la seua població permanent o nombre d'habitants registrats en l'últim cens de població siga inferior a 500.  
Una vegada que el Govern Valencià aprove el mètode de càlcul per a ponderar la població estacional, s'addicionarà el valor d'aquesta al cens de població permanent, per a establir el compliment del límit anterior.  
Article quart  
En absència de les certificacions a què es refereix l'article anterior, o si d'aquestes no es desprén el compliment dels requisits establerts per l'article 22.3 de la Llei de la Generalitat Valenciana 2/1992, de 26 de març, la Direcció General de Tributs i Tresoreria requerirà a l'efecte, perquè en el termini de 10 dies hàbils s'hi presenten els certificats omesos o s'esmenen els defectes observats. Una vegada transcorreguts aquest termini sense que s'hagen esmenat, la Direcció General de Tributs i Tresoreria declararà, sense més tràmits, conclòs l'expedient i n'ordenarà l'arxiu.  
Article cinqué  
Si s'acredita en l'expedient que es compleixen els requisits exigits per la Llei de la Generalitat Valenciana 2/1992, de 26 de març, la Direcció General de Tributs i Tresoreria l'elevarà al Govern Valencià perquè adopte, si s'escau, l'acord a què es refereix l'article 22.3 de la Llei de la Generalitat Valenciana 2/1992, de 26 de març.  
DisposiciÓ final  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 23 de maig de 1994  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI